**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΚΑΤΕΠΕΙΓΟΥΣΑ ΠΡΟΜΗΘΕΙΑ**

**ΕΞΟΠΛΙΣΜΟΥ ΓΙΑ ΤΗΝ ΥΛΟΠΟΙΗΣΗ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗΣ ΓΙΑ ΤΗΝ ΚΑΛΥΨΗ ΕΚΤΑΚΤΩΝ ΑΝΑΓΚΩΝ (COVID-19) ΤΟΥ ΠΑΝΕΠΙΣΤΗΜΙΟΥ ΔΥΤ. ΜΑΚΕΔΟΝΙΑΣ, με αρ. πρωτ. 6169/21-05-2020**

# ΠΑΡΑΡΤΗΜΑ Ι. ΠΕΡΙΓΡΑΦΗ ΠΡΟΜΗΘΕΙΑΣ – ΦΥΛΛΟ ΣΥΜΦΩΝΙΑΣ ΠΡΟΣΦΕΡΟΝΤΟΣ ΜΕ ΤΙΣ ΤΕΧΝΙΚΕΣ ΑΠΑΙΤΗΣΕΙΣ

| **Α/Α**  **(α)** | **ΠΕΡΙΓΡΑΦΗ[[1]](#footnote-2)** | **ΑΠΑΙ-ΤΗΣΗ[[2]](#footnote-3)** | **ΑΠΑ-ΝΤΗΣΗ[[3]](#footnote-4)** | **Παραπο-μπή (ε)[[4]](#footnote-5)** |
| --- | --- | --- | --- | --- |
| **1** | **Λογισμικό διεξαγωγής εξετάσεων εξ αποστάσεως** |  |  |  |
| **1.1** | **Τεχνικά χαρακτηριστικά** |  |  |  |
|  | Η διαμορφωθείσα, στα πλαίσια της πανδημίας Covid-19, κατάσταση δημιουργεί νέους όρους διεξαγωγής της εξεταστικής διαδικασίας των εκπαιδευτικών ιδρυμάτων. Με γνώμονα την ασφαλέστερη και ταυτόχρονα αξιόπιστη διενέργεια των εξετάσεων του, το Πανεπιστημίου Δυτικής Μακεδονίας επιθυμεί την προμήθεια συστήματος διεξαγωγής online εξετάσεων e-Assessment.  Το σύστημα αυτό θα πρέπει να είναι προσβάσιμο μέσω browser, από τους καθηγητές και φοιτητές και να παρέχει δυνατότητες δημιουργίας και διαχείρισης online βαθμολογούμενων ερωτηματολογίων εξέτασης, στα οποία θα καθορίζονται παράμετροι όπως ημερομηνία online διεξαγωγής, χρονικό όριο απάντησης του ερωτηματολογίου, αυτόματη βαθμολόγηση, επιλογής ερωτήσεων ερωτηματολογίου, κλπ..  Το σύστημα θα πρέπει να υποστηρίζει διάφορους τύπους ερωτήσεων, όπως Πολλαπλής Επιλογής, Σωστό/Λάθος, Αντιστοίχισης, Σύντομης Απάντησης, Ελεύθερου Κειμένου, Επιλογή Λέξεων που Λείπουν, Μεταφορά & Απόθεση σε Εικόνα, Μεταφορά & Απόθεση σε Κείμενο, κλπ. Θα πρέπει επίσης να διαθέτει ενσωματωμένη δυνατότητα εισαγωγής μαθηματικών συμβόλων.  Οι ερωτήσεις θα πρέπει να μπορούν να καταχωρούνται σε αντίστοιχη τράπεζα, μέσω της οποίας θα είναι εφικτή η επαναχρησιμοποίηση τους σε διαφορετικά ερωτηματολόγια. Θα μπορούν να ομαδοποιηθούν σε κατηγορίες και να εισαχθούν είτε χειροκίνητα είτε μαζικά με τη χρήση προτυποποιημένου αρχείου. Θα πρέπει να είναι εφικτή η δημιουργία ερωτηματολογίου, μέσω επιλογής τυχαίων ερωτήσεων κάθε φορά που ανοίγει το ερωτηματολόγιο κάποιος φοιτητής, βάσει κατηγορίας και αριθμού αυτών που θα περιλαμβάνει.  Για τα ερωτηματολόγια, θα πρέπει να μπορούν να καθορίζονται ο χρόνος πρόσβασης σ’ αυτά (ημερομηνία και ώρα ανοίγματος και κλεισίματος), καθώς και ο διαθέσιμος χρόνος για τη συμπλήρωσή τους από τους φοιτητές. Θα πρέπει επίσης να παρέχεται η δυνατότητα τυχαίας εμφάνισης και καθορισμού βαθμολογίας επιτυχούς ολοκλήρωσης. Κάθε προσπάθεια θα μπορεί να βαθμολογείται αυτόματα, εκτός αν περιλαμβάνονται ερωτήσεις ελεύθερου κειμένου.  Για την κατά το δυνατό διασφάλιση του αδιάβλητου της εξεταστικής διαδικασίας, οι φοιτητές θα πρέπει να συμπληρώνουν το ερωτηματολόγιο μέσω εφαρμογής που θα επιτρέπει την πρόσβαση μόνο σ’ αυτό και θα αποκλείει τη χρήση πλήκτρων συντόμευσης, συμπεριλαμβανομένης της αντιγραφής και της επικόλλησης κατά τη διάρκεια της εξέτασης. Το σύστημα θα πρέπει επίσης να καταγράφει τη διεύθυνση δικτύου (IP) του φοιτητή, ώστε να είναι δυνατός επιπλέον έλεγχος εγκυρότητας.  Θα πρέπει να καταγράφονται και να μπορούν να εξαχθούν στοιχεία των εξετάσεων, όπως προσπάθειες συμπλήρωσης ερωτηματολογίου ανά φοιτητή, απαντήσεις που έδωσαν στις ερωτήσεις, συνολική και βαθμολογία ανά ερώτηση, καθώς και στατιστική ανάλυση του ερωτηματολογίου και των ερωτήσεων που περιέχονται σε αυτό. Οι αναφορές θα πρέπει να μπορούν να εξαχθούν σε αρχεία τύπου .xlsx.  Για τη διασφάλιση συνθηκών επιτυχούς υλοποίησης σε σύντομο χρονικό διάστημα, ο Υποψήφιος Ανάδοχος θα πρέπει να:  1. Διαθέτει ομάδα με εκτεταμένη εμπειρία υλοποίησης έργων τηλεκπαίδευσης.  2. Έχει εκτελέσει κατά τη διάρκεια της επαγγελματικής του δραστηριότητας μια σύμβαση στο πεδίο της διαχείρισης και υποστήριξης τηλεκπαίδευσης, για περισσότερους από 10.000 χρήστες στο δημόσιο τομέα.  Το σύστημα θα πρέπει  - Να στηρίζεται πάνω σε ολοκληρωμένο σύστημα ασύγχρονης εκπαίδευσης (LMS)  - Να βασίζεται αποκλειστικά σε λογισμικού ανοικτού κώδικά (Λειτουργικό Σύστημα, Βάση Δεδομένων, LMS, κλπ.)  - Να διασυνδεθεί με το Πληροφοριακό Σύστημα Φοιτητολογίου του Πανεπιστημίου  - Να διασυνδεθεί με την Υπηρεσία Κεντρικής Πιστοποίησης και τον Κατάλογο LDAP του Πανεπιστημίου | ΝΑΙ (σε όλα)  ΝΑΙ (σε όλα) |  |  |
| **1.2** | **Tόπος/χρόνος παράδοσης, εγγυήσεις** |  |  |  |
|  | **Τόπος παράδοσης**: Κοζάνη  **Χρόνος παράδοσης**: 30 ημερολογιακές ημέρες  **Διάρκεια τεχνικής υποστήριξης**: 120 ημερολογιακές ημέρες  **Χρόνος ανταπόκρισης σε βλάβη**: 1 εργάσιμη ημέρα | ΝΑΙ (σε όλα) |  |  |
|  | *Πληροφορίες για τη σύνταξη των τεχνικών προδιαγραφών: Βουτσκίδης Παναγιώτης, τηλ: 24610 56380, Τμήμα Δικτύων ([pvoutskidis@uowm.gr](mailto:pvoutskidis@uowm.gr), [noc@uowm.gr](mailto:noc@uowm.gr))* |  |  |  |
| **2** | **ΟΘΟΝΗ LCD-LED 23-24"** |  |  |  |
| **2.1** | **ΤΕΧΝΙΚΕΣ ΠΡΟΔΙΑΓΡΑΦΕΣ** |  |  |  |
|  | **Διάσταση Οθόνης :** 23.0” - 24.0"  **Αναλογία :** 16:9  **Ανάλυση :** 1920 x 1080  **Χρόνος απόκρισης** <=5 ms  **Φωτεινότητα** ≥ 250 cd/m2  **Λόγος αντίθεσης (τυπικός)** ≥ 1000:1  **Χρώματα οθόνης** ≥ 16.7 million  **Είσοδος σήματος** VGA , HDMI  **Ενσωματωμένα ηχεία** >= 2 x 2W  **Είσοδος/Εξοδος ήχου** PC audio-in , Headphone out.  **Γωνία θέασης** ≥ 178/ 178  **VESA**  100x100 mm  **Πιστοποιήσεις ENERGY STAR**  NAI  **Να συνοδεύεται με καλώδια VGA και HDMI (>=1.2m)**  **Να συνοδεύετε με καλώδιο τροφοδοσίας** ΝΑΙ  **Να συνοδεύεται με εγχειρίδιο τεχνικών προδιαγραφών**  **Εγγύηση από τον κατασκευαστή** ≥ 2 Χρόνια | ΝΑΙ (σε όλα) |  |  |
| **2.2** | **Τόπος, χρόνος παράδοσης, εγγυήσεις** |  |  |  |
|  | **ΠΟΣΟΤΗΤΑ: 50 τεμάχια**  **ΤΟΠΟΣ ΠΑΡΑΔΟΣΗΣ:** Πανεπιστήμιο Δυτικής Μακεδονίας, Κοίλα, Κοζάνη  **ΧΡΟΝΟΣ ΠΑΡΑΔΟΣΗΣ :** Εντός 40 ημερών  **ΕΓΓΥΗΣΗ ΚΑΛΗΣ ΛΕΙΤΟΥΡΓΙΑΣ:** Για 2 χρόνια σε όλο τον εξοπλισμό  **ΠΑΡΑΚΑΤΑΘΗΚΗ ΑΝΤΑΛΛΑΚΤΙΚΩΝ:** Για 5 χρόνια  **ΧΡΟΝΟΣ ΑΝΤΑΠΟΚΡΙΣΗΣ ΣΕ ΒΛΑΒΗ:** 2 εργάσιμες ημέρες | Ναι (σε όλα) |  |  |
|  | *Πληροφορίες για τη σύνταξη των τεχνικών προδιαγραφών: Τσιότσιας Ηλίας, τηλ: 24610 56375,* [*Τμήμα Μηχανοργάνωσης/Πληροφορικής*](https://it.uowm.gr) *(*[*etsiotsias@uowm.gr*](mailto:etsiotsias@uowm.gr)*)* |  |  |  |

Ημερομηνία: \_\_\_/\_\_\_/\_\_\_\_\_\_

(Σφραγίδα – Υπογραφή)

1. Στη Στήλη «ΠΕΡΙΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις. [↑](#footnote-ref-2)
2. Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον υποψήφιο Ανάδοχο ή ένας αριθμός που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση, θεωρούνται ως απαράβατοι όροι σύμφωνα με την παρούσα. **Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.**

   Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται. [↑](#footnote-ref-3)
3. Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ, εάν η αντίστοιχη προδιαγραφή πληρούται ή όχι από την Προσφορά, ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. [↑](#footnote-ref-4)
4. Στη στήλη «ΠΑΡΑΠΟΜΠΗ» θα καταγραφεί παραπομπή σε αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές του εξοπλισμού, που κατά την κρίση του υποψηφίου Αναδόχου τεκμηριώνουν τα στοιχεία των Πινάκων Συμμόρφωσης. [↑](#footnote-ref-5)